open-index/open-wikipedia-markdown huggingface dataset:
মৃণালীনি রবি

**মৃণালিনী রবি** (জন্ম: ১০ মে ১৯৯৫) একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেন। তিনি তামিল চলচ্চিত্র *সুপার ডিলাক্স* (২০১৯)-এ একটি সহায়ক ভূমিকায় অভিনয়ের মাধ্যমে চলচ্চিত্রে অভিষেক করেন এবং পরবর্তীতে *চ্যাম্পিয়ন* (২০১৯) চলচ্চিত্রে মুখ্য নারী চরিত্রে অভিনয় করেন। *গাদ্দালকোন্ডা গণেশ* (২০১৯)-এর মাধ্যমে তিনি তেলুগু চলচ্চিত্রে অভিষেক করেন।

## প্রারম্ভিক জীবন
মৃণালিনী ভারতের পুদুচেরিতে জন্মগ্রহণ করেন, তিনি বেঙ্গালুরুতে প্রকৌশলে স্নাতক হন এবং সেখানে একজন সফটওয়্যার প্রফেশনাল হিসেবে কাজ করেন।

## কর্মজীবন
মৃণালিনী টিকটক এবং ডাবসম্যাশে ভিডিও আপলোড করলে সেগুলি ভাইরাল হয়ে যায়। পরিচালক থিয়াগরাজন কুমাররাজা তার সেই ভিডিওগুলোর একটি দেখেন এবং তাকে *সুপার ডিলাক্স* (২০১৯) চলচ্চিত্রে অভিনয়ের জন্য একটি অডিশনে ডাকেন। যার মাধ্যমে চলচ্চিত্রে তার কর্মজীবন শুরু হয়। তিনি সুসেন্থিরানের *চ্যাম্পিয়ন* (২০১৯)-এ নারী মুখ্য চরিত্রে অভিনয় করেছেন। তিনি ২০১৯ সালের চলচ্চিত্র *গাদ্দালকোন্ডা গণেশ*-এর মাধ্যমে তেলুগু চলচ্চিত্রে অভিষেক করেন।

## চলচ্চিত্রের তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৯৫-এ জন্ম
বিষয়শ্রেণী:পুদুচেরির অভিনেত্রী
২০১৮ এএফসি নারী এশিয়ান কাপ ফাইনাল

**২০১৮ এএফসি মহিলা এশিয়ান কাপ ফাইনাল** ছিল ২০১৮ এএফসি নারী এশিয়ান কাপ প্রতিযোগিতার বিজয়ী নির্ধারক ম্যাচ, যা ২০ এপ্রিল ২০১৮ সালে জাপান ও অস্ট্রেলিয়ার মধ্যে অনুষ্ঠিত হয়। এটি ছিল এএফসি মহিলা এশিয়ান কাপের ১৯তম ফাইনাল খেলা। এটি জর্ডানের আম্মান শহরের আম্মান আন্তর্জাতিক স্টেডিয়ামে অনুষ্ঠিত হয়।

## ফাইনাল খেলার রাস্তা

## বিশদ বিবরণ

## তথ্যসূত্র

বিষয়শ্রেণী:২০১৮ এএফসি মহিলা এশীয় কাপ
বিষয়শ্রেণী:এএফসি নারী এশীয় কাপ আসর
বিষয়শ্রেণী:২০১৮-এ এশীয় ফুটবল
বিষয়শ্রেণী:২০১৮-এ মহিলাদের ফুটবল
বিষয়শ্রেণী:জর্ডান কর্তৃক আয়োজিত আন্তর্জাতিক ফুটবল প্রতিযোগিতা
বিষয়শ্রেণী:জর্ডানে ফুটবল
বিষয়শ্রেণী:এএফসি মহিলা এশীয় কাপ ফাইনাল
রোমিত রাজ

**রোমিত রাজ** ওরফে *রমিত প্রসের* হলেন একজন ভারতীয় অভিনেতা। ২০০২ সালে তিনি তার অভিনয় জীবন শুরু করেন। তিনি বিভিন্ন টেলিভিশন ধারাবাহিক, ওয়েব সিরিজ এবং চলচ্চিত্রে প্রধান ভূমিকায় কাজ করেছেন।

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:হিন্দি টেলিভিশনের অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ফাইনাল ফ্যান্টাসি এক্স-২

**ফাইনাল ফ্যান্টাসি এক্স-২** ২০০৩ সালে প্রকাশিত একটি রোল-প্লেয়িং ভিডিও গেম। এটি তৈরি ও সম্পাদনা করেছে স্কোয়ার। এটি ২০০১ সালে প্রকাশিত ফাইনাল ফ্যান্টাসি এক্স এর পরবর্তী পর্ব। ফাইনাল ফ্যান্টাসি সিরিজে এই গেমটি প্রথম যেটি এইধরনের প্রচারণা পেয়েছে। গল্পটিতে তুলে ধরা হয়েছে ইউনার কথা যখন সে টাইডাসের সন্ধান করতে থাকে, যে পূববর্তী গেইমটির প্রধান চরিত্র ছিলো। একই সাথে সে চেষ্টা করে যেন স্পিরার রাজনৈতিক দ্বন্দ্ব যুদ্ধে রূপ না নেয়। 

প্রথম সিক্যুয়েলপ্রাপ্ত*ফাইনাল ফ্যান্টাসি* গেইম হওয়ার পাশাপাশি, *ফাইনাল ফ্যান্টাসি এক্স-২* ছিল সিরিজের প্রথম গেম যেখানে মাত্র তিনটি চরিত্র খেলা সম্ভব এবং সব প্রধান চরিত্র নারী। গেমের যুদ্ধ ব্যবস্থায় রয়েছে ফাইনাল ফ্যান্টাসি ক্যারেক্টার ক্লাস  — যেটি সিরিজটির অনন্য গেমপ্লে কনসেপ্টগুলির মধ্যে একটি—এবং একাধিক উপসংহার আছে এমন কয়েকটি গেম এন্ট্রির মধ্যে এটি একটি। দীর্ঘ সময়ের *ফাইনাল ফ্যান্টাসি* কম্পোজার নোবুও উয়েমাতসুর পরিবর্তে সাউন্ডট্র্যাকটি তৈরি করেছিলেন নরিকো মাতসুয়েদা এবং তাকাহিতো এগুচি।

গেমটি সমালোচকদের দ্বারা ইতিবাচকভাবে গৃহীত হয়েছিল এবং বাণিজ্যিকভাবে সফল হয়েছিল। গেমটি প্লেস্টেশন ২-এ বিক্রিত হয়েছে ৫.৪ মিলিয়ন কপিরও বেশি এবং জিতেছে বেশ কয়েকটি পুরস্কার । এটি ২০০৩ সালের এপ্রিলে এনিক্সের সাথে সংযোজিত হওয়ার আগে স্কোয়ারের দ্বারা প্রকাশিত শেষ *ফাইনাল ফ্যান্টাসি* গেম। *ফাইনাল ফ্যান্টাসি এক্স-* এর পাশাপাশি, গেমটি *ফাইনাল ফ্যান্টাসি এক্স/এক্স-২ এইচডি রিমাস্টার* নামে ২০১৩ সালে প্লেস্টেশন ৩ এবং প্লেস্টেশন ভিটার জন্য হাই-ডেফিনিশনে পুনরায় প্রকাশ করা হয়। *ফাইনাল ফ্যান্টাসি এক্স/এক্স-২ এইচডি রিমাস্টার* পরে ২০১৫ সালে প্লেস্টেশন ৪, ২০১৬ সালে মাইক্রোসফ্ট উইন্ডোজ এবং ২০১৯ সালে এক্সবক্স ওয়ান এবং নিন্টেন্ডোসুইচের জন্য প্রকাশিত হয়।
## তথ্যসূত্র

বিষয়শ্রেণী:একক খেলোয়াড় ভিডিও গেম
বিষয়শ্রেণী:কল্পকাহিনীতে রাজনীতি
বিষয়শ্রেণী:২০০৩-এর ভিডিও গেম
বিষয়শ্রেণী:জাপানি ভাষার লেখা থাকা নিবন্ধ
সারি নাচ

**সারি নাচ** হলো  এমন একটি বিন্যাসিত নৃত্য যেখানে এক বা একাধিক  সারিতে সাজানো অবস্থায় একদল লোক পদক্ষেপের পুনরাবৃত্তিমূলক ক্রমে  নৃত্য করে।  এই সারিগুলি সাধারণত একই দিকে মুখ করে থাকে বা  একে অপরের খুব কমই মুখোমুখি হয়।  বৃত্ত নৃত্যের বিপরীতে, সারি নর্তকরা একে অপরের সাথে শারীরিক স্পর্শে থাকেনা। প্রতিটি নৃত্য সাধারণত একটি নির্দিষ্ট গানের তালে হয় এবং এর জন্য নামকরণ করা হয়‌।যেমন:ফুগডি, চা চা স্লাইড, ম্যাকারেনা  ও ইলেকট্রিক সুইং প্রভৃতি। 

## তথ্যসূত্র

বিষয়শ্রেণী:সারি নৃত্য
বিষয়শ্রেণী:লোকনৃত্য
নতুন তুফান ও তার প্রতিরোধ

***নতুন তুফান ও তার প্রতিরোধ*** () আবুল হাসান আলী হাসানী নদভীর লিখিত একটি উর্দু পুস্তিকা। ১৯৫৯ সালে এই পুস্তিকা প্রকাশের মাধ্যমেই মজলিসে তাহকিকাত ওয়া নাশরিয়াতে ইসলামের যাত্রা শুরু হয়। এই পুস্তিকায় লেখক মুসলিম জাতি ও ইসলামি বিশ্বের কিছু গুরুতর সমস্যা চিহ্নিত করে তা প্রতিরোধের কিছু উপায় তুলে ধরেছেন।

## ইতিহাস
রফিউদ্দিনের লেখা *কুরআন ও আধুনিক জ্ঞানের* প্রাথমিক কিছু পৃষ্ঠা পড়ে আবুল হাসান আলী হাসানী নদভীর বর্তমান যুগের ধর্মহীনতা বিষয়ে মনোযোগ আকৃষ্ট হয়। সেই মৌলিক ধারণার উপর ভিত্তি করে তিনি আরবিতে *নতুন ইরতাদ এবং নতুন দাওয়াত* নামে একটি ধারাবাহিক লেখা প্রকাশ করেন, যা দামেস্ক থেকে প্রকাশিত *মাসিক আল মুসলিমুনের* দুই সংখ্যায় প্রকাশিত হয়। লেখাটি আরবি থেকে উর্দুতে অনুবাদ করেন আতিকুর রহমান, যা তার সম্পাদিত *আল ফুরকানের* ১৯৫৭ সালের ফেব্রুয়ারি-মার্চ সংখ্যায় প্রকাশিত হয়। লেখাটি জনপ্রিয়তা অর্জন করে এবং আরও কিছু প্রকাশনায় স্থান লাভ করে। লেখাটির উপর নদভী পুনর্বার নজর দেন এবং কিছু সংস্কার ও সংশোধন করে মজলিসে তাহকিকাত ওয়া নাশরিয়াতে ইসলাম থেকে পুস্তিকারে প্রকাশ করেন। পুস্তিকাটি বিভিন্ন ভাষায় অনূদিত হয়েছে। ২০০২ সালে পুস্তিকাটির বঙ্গানুবাদ করেন অছিউর রহমান, প্রকাশক আল ইরফান পাবলিকেশন্স। পুস্তিকাটির ইংরেজি অনুবাদ *"The New Menace and Its Answer"*।

## বিষয়বস্তু
এই পুস্তিকায় লেখক মুসলিম জাতির বর্তমান পরিস্থিতি বিশ্লেষণ করেছেন। তার মতে মুসলিম জাতি এখন সবচেয়ে বড় যে বিপদের মুখোমুখি হচ্ছে, ইসলাম কখনো এত শক্তিশালী বিপদের সম্মুখীন হয় নি, তা হল ধর্মহীনতা। তিনি পুস্তিকার শুরুর প্রথম কয়েক অধ্যায়ে এই ধর্মহীনতার কারণ ব্যাখ্যা করেছেন। তার মধ্যে রয়েছে পাশ্চাত্য দর্শন, মুসলমানদের অসচেতনতা, জাতীয়তা প্রীতি, নৈতিক ও চারিত্রিক অধঃপতন ইত্যাদি। ধর্মহীনতার কারণ ব্যাখ্যার পর তিনি এর মূল সমস্যা চিহ্নিত করে তা থেকে উত্তরণের জন্য কিছু উপায় বাতলে দেন। অতিত অভিজ্ঞতাকে কাজে লাগিয়ে তিনি ইমানের দাওয়াত প্রদান, দাঈ ও নতুন গবেষণা প্রতিষ্ঠানের প্রয়োজনীয়তা ইত্যাদি বর্ণনা করে সে অনুসারে কাজ করার সুফল উল্লেখ করেন। সর্বশেষ তিনি মুসলিমদের অনতিবিলম্বে এই নিয়ে কাজ শুরু করার আহ্বান জানিয়ে পুস্তিকাটির ইতি টানেন।

## আরও দেখুন
* আবুল হাসান আলী হাসানী নদভীর গ্রন্থপঞ্জি
## তথ্যসূত্র
### উদ্ধৃতি

### গ্রন্থপঞ্জি

* 

## বহিঃসংযোগ
* *নতুন তুফান ও তার প্রতিরোধ*–এর বাংলা সংস্করণ
* *নতুন তুফান ও তার প্রতিরোধ*–এর ইংরেজি সংস্করণ

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৯৫৯-এর বই
বিষয়শ্রেণী:আবুল হাসান আলী হাসানী নদভীর বই
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
বিষয়শ্রেণী:মজলিসে তাহকিকাত ওয়া নাশরিয়াতে ইসলাম প্রকাশিত বই
শোনা

**শোনা** বলতে বোঝাতে পারে:

* শ্রবণশক্তি, প্রাণীদের শ্রবণাঙ্গ (যেমন কান) দিয়ে ধ্বনিতরঙ্গ সংবেদন করা ও মস্তিষ্কে সেটি উপলব্ধি করার ক্ষমতা
* শোনা ভাষা, আফ্রিকার দক্ষিণভাগে (যেমন জিম্বাবুয়েতে) প্রচলিত একটি বান্টু ভাষা পরিবারভুক্ত ভাষা।
বার্বাডোস জাতীয় নারী ক্রিকেট দল

**বার্বাডোস জাতীয় মহিলা ক্রিকেট দল** বিশ্ব ক্রিকেটের মঞ্চে বার্বাডোসের প্রতিনিধিত্ব করে থাকে। এই দল মূলত দুটি প্রতিযোগিতায় অংশগ্রহণ করে, যথাক্রমে টুয়েন্টি২০ ব্লেজ ও মহিলাদের সুপার৫০ কাপ,  যা ক্রিকেট ওয়েস্ট ইন্ডিজ দ্বারা পরিচালিত। এই দল দুটি প্রতিযোগিতারই শেষ দুই আসলে চ্যাম্পিয়ন হয়েছে।

## ইতিহাস
## বর্তমান দল
**বোল্ড** অক্ষরে নাম লেখা খেলোয়াড়রা আন্তর্জাতিক ক্যাপ প্রাপ্ত (২০১৮&ndash;১৯ অনুযায়ী)

*  **[[কিশোনা নাইট]]**
*  **[[ডিন্দ্রা ডটিন]]**
*  **[[হেইলি ম্যাথিউজ]]**
*  **[[ড্যানিয়েল স্মল]]**
*  **[[শার্লিন টেট]]**
*  **[[কেইসিয়া নাইট]]**
*  **[[আলিয়া অ্যালেন]]**
*  **[[শামিলিয়া কনেল]]**
*  **[[শাকিরা সেলমান]]**
*  শানিকা ব্রুস
*  শান্যুট কেরিংটন

## সম্মাননা
* **[[মহিলাদের সুপার৫০ কাপ]]:**
** **বিজয়ী (৩):** ২০১৫, ২০১৮, ২০১৮–১৯ 
* **[[টুয়েন্টি২০ ব্লেজ]]:**
** **বিজয়ী (২):** ২০১৮, ২০১৮–১৯

## তথ্যসূত্র

বিষয়শ্রেণী:বার্বাডোস জাতীয় মহিলা ক্রীড়া দল
বিষয়শ্রেণী:জাতীয় নারী ক্রিকেট দল
বিষয়শ্রেণী:বার্বাডোসে মহিলা ক্রিকেট
বিষয়শ্রেণী:ওয়েস্ট ইন্ডিজের মহিলা ক্রিকেট দল
আবু ইউসুফ (অধ্যাপক)

**আবু ইউসুফ** (১৯৪৩ – ২০১০) একজন বাংলাদেশী শিক্ষাবিদ ও মুক্তিযোদ্ধা। তিনি চট্টগ্রাম বিশ্ববিদ্যালয়ের (চবি) ইসলামের ইতিহাস ও সংস্কৃতি বিভাগের অধ্যাপক ছিলেন। তিনি চবির উপ-উপাচার্য এবং ১৪তম উপাচার্য হিসেবে দায়িত্ব পালন করেন।

## জন্ম
তিনি ১৯৪৩ সালে চট্টগ্রামের হাটহাজারী উপজেলার পশ্চিম ধলই গ্রামে জন্মগ্রহণ করেন।

## শিক্ষা
আবু ইউসুফ চট্টগ্রাম বিশ্ববিদ্যালয়ের ইতিহাস বিভাগ থেকে স্নাতকোত্তর ডিগ্রি লাভ করেন। তিনি ভারতের জওহরলাল নেহেরু বিশ্ববিদ্যালয় থেকে ইতিহাসে এমফিল ও পিএইচডি ডিগ্রি অর্জন করেন।

## কর্মজীবন
আবু ইউসুফ চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগে ১৯৭৩ সালে শিক্ষকতা শুরু করেন। তিনি দীর্ঘকাল বিশ্ববিদ্যালয়টিতে অধ্যাপনা করেছেন।

আবু ইউসুফ একজন মুক্তিযোদ্ধা। তিনি ১৯৯৬ থেকে ২০০১ সাল পর্যন্ত চট্টগ্রাম বিশ্ববিদ্যালয়ের উপ-উপাচার্য এবং ২০০৯ সালের ২৫ ফেব্রুয়ারি থেকে ২০১০ সালের ২৮ নভেম্বর পর্যন্ত একই বিশ্ববিদ্যালয়ের ১৪তম উপাচার্য হিসেবে দায়িত্ব পালন করেন। বিশ্ববিদ্যালয়টির সেশনজট নিরসনে বিভিন্ন পদক্ষেপ গ্রহণের জন্য তিনি সমাদৃত।

## মৃত্যু
হৃদরোগে আক্রান্ত হয়ে ২০১০ সালের ২৮ নভেম্বর চট্টগ্রাম মেডিকেল কলেজ হাসপাতালে তিনি শেষনিঃশ্বাস ত্যাগ করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের উপাচার্য
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
আইএসও ৩১৬৬ দেশের কোডের তালিকা

আন্তর্জাতিক মান সংস্থা (আইএসও) দেশগুলোর নাম এবং তাদের উপবিভাগের প্রতিনিধিত্বের জন্য '''আইএসও ৩১৬৬ মান''' - '''''দেশের নাম এবং তাদের উপবিভাগের প্রতিনিধিত্বের জন্য কোড''''' তৈরি করে এবং বজায় রাখে। আইএসও ৩১৬৬ মানের তিনটি অংশ রয়েছে:

* **[[আইএসও ৩১৬৬-১]]** - *দেশের নাম এবং তাদের উপবিভাগের প্রতিনিধিত্বের জন্য কোড - অংশ ১: দেশের কোড*  দেশের নাম, নির্ভরশীল অঞ্চল এবং ভৌগোলিক স্বার্থে বিশেষ অঞ্চলগুলোর জন্য কোডগুলোকে সংজ্ঞায়িত করে৷ এটি দেশের কোডের তিনটি সেট সংজ্ঞায়িত করে:
** আইএসও ৩১৬৬-১ আলফা-২ - দুই-অক্ষরের দেশের কোড যা আইএসও ৩১৬৬-২ দেশের উপবিভাগ কোড এবং ইন্টারনেট কান্ট্রি কোড টপ-লেভেল ডোমেন তৈরি করতেও ব্যবহৃত হয়।
** আইএসও ৩১৬৬-১ আলফা-৩ - তিন-অক্ষরের দেশের কোড যা ৩১৬৬-১ আলফা-২ কোডের তুলনায় কোড এবং দেশের নামের মধ্যে একটি ভাল দৃষ্টিগত সামঞ্জস্যতা প্রদর্শন করে।
** আইএসও ৩১৬৬-১ সংখ্যাসূচক - তিন-সংখ্যার দেশের কোড, যার সাথে জাতিসংঘের পরিসংখ্যান বিভাগ কর্তৃক ব্যবহৃত কোডের মিল রয়েছে। এর অন্যতম সুবিধা এটিতে কোন লিপি (লেখার পদ্ধতি) ব্যবহার করা হয় না। যার ফলে ল্যাটিন লিপি ব্যবহার করে না এমন মানুষ বা সিস্টেমের জন্য এটি সুবিধাজনক।
* **আইএসও ৩১৬৬-২** - *দেশের নাম এবং তাদের উপবিভাগের প্রতিনিধিত্বের জন্য কোড - অংশ ২: দেশের উপবিভাগ কোড*  আইএসও ৩১৬৬-১ এ কোড করা সমস্ত দেশের প্রধান উপবিভাগের (যেমন, প্রদেশ, রাজ্য, বিভাগ, অঞ্চল ) নামের কোডগুলিকে সংজ্ঞায়িত করে৷
* **আইএসও ৩১৬৬-৩** - *দেশের নাম এবং তাদের উপবিভাগের প্রতিনিধিত্বের জন্য কোড - অংশ ৩: পূর্বে ব্যবহৃত দেশের নামের জন্য কোড*  ১৯৭৪ সালে প্রথম প্রকাশের পর থেকে আইএসও ৩১৬৬-১ থেকে মুছে ফেলা দেশের নামের জন্য কোডগুলিকে সংজ্ঞায়িত করে।

আইএসও ৩১৬৬-১ মান বর্তমানে ২৪৯টি দেশ নিয়ে গঠিত, যার মধ্যে সার্বভৌম রাষ্ট্র টি যা জাতিসংঘের সদস্য। আইএসও ৩১৬৬-১ মানের অনেক নির্ভরশীল অঞ্চলকে আইএসও ৩১৬৬-২ মানে তাদের প্রশাসনিক রাজ্যের একটি উপবিভাগ হিসাবে তালিকাভুক্ত করা হয়েছে।

## বর্তমান আইএসও ৩১৬৬ দেশের কোডসমূহ

## আরো দেখুন

* আন্তর্জাতিক মান সংস্থা
** আইএসও ৩১৬৬
*** আইএসও ৩১৬৬-১
*** আইএসও ৩১৬৬-২
*** আইএসও ৩১৬৬-৩
* দেশের কোড
** Comparison of alphabetic country codes
** আইওসি-ভুক্ত দেশসমূহের কোডের তালিকা
** ফিফাভুক্ত দেশসমূহের কোডের তালিকা
** International vehicle registration code
** List of aircraft registration prefixes
** List of GS1 country codes
** আন্তর্জাতিক দূরালাপনি সংযোগ নম্বর (আন্তর্জাতিক টেলিফোন ডায়ালিং কোড)
* দেশ এবং অঞ্চলের তালিকাসমূহ
** রাষ্ট্র
*** সার্বভৌম রাষ্ট্রসমূহের তালিকা
*** সীমিত স্বীকৃতিপ্রাপ্ত রাষ্ট্রসমূহের তালিকা
** নির্ভরশীল অঞ্চল
** Timeline of historical geopolitical changes
* জাতিসংঘ
** জাতিসংঘের সদস্যরাষ্ট্রসমূহ
** United Nations list of Non-Self-Governing Territories
* কান্ট্রি কোড টপ-লেভেল ডোমেইন
** List of Internet top-level domains

## নোট

## তথ্যসূত্র

## বহিঃসংযোগ

* আন্তর্জাতিক মান সংস্থা (আইএসও)
** আইএসও ৩১৬৬ দেশের কোড
*** আইএসও ৩১৬৬ নিয়ন্ত্রণকারী সংস্থা

বিষয়শ্রেণী:আইএসও ৩১৬৬
বিষয়শ্রেণী:দেশের তালিকা
বিষয়শ্রেণী:ভূগোল সম্পর্কিত তালিকা
বিষয়শ্রেণী:আইএসও মান
কে.সি. দাশ গ্র্যান্ডসন্স

**কে.সি. দাশ গ্র‍্যান্ডসন্স প্রাইভেট লিমিটেড** একটি ভারতীয় মিষ্টান্ন উৎপাদক ও বিক্রেতা প্রতিষ্ঠান, যা এর মিষ্টি এবং জলখাবারের জন্য বিখ্যাত। এটি বিশেষ করে বাংলায় রসগোল্লার জন্য পরিচিত, যার উদ্ভাবক ছিলেন প্রতিষ্ঠাতার পূর্বপুরুষ নবীনচন্দ্র দাশ।

## ইতিহাস
১৮৬৮ সালে কলকাতার বাসিন্দা নবীনচন্দ্র দাশ পরীক্ষামূলকভাবে প্রথম রসগোল্লা তৈরি করেন। পরবর্তীকালে নবীনচন্দ্র দাশের ছেলে কৃষ্ণচন্দ্র দাশ রসগোল্লা ক্যানে বিক্রি করতে শুরু করেন যার ফলে মিষ্টির ব্যাপক প্রাপ্যতা হয়। তার ছেলে সারদা চরণ দাশ, কে.সি. দাশ প্রাইভেট লিমিটেড হিসেবে পারিবারিক উদ্যোগকে একত্রিত ও প্রতিষ্ঠা করেন এবং ব্যবসায়ে ব্যাপক প্রবৃদ্ধি ঘটান। ১৯৫৫ সালে সারদা চরণ তার দ্বিতীয় পুত্র দেবেন্দ্র নাথ দাশের সাথে একটি বড় মতানৈক্য হয়, যার ফলে পরিবারের মাঝে একটি স্থায়ী বিচ্ছিন্নতার সৃষ্টি হয়। দেবেন্দ্র নাথ দাশ পরিবার থেকে বেরিয়ে যেতে বেছে নেন এবং কালীঘাটে তার নিজস্ব ভারতীয় মিষ্টান্নের দোকান প্রতিষ্ঠা করেন, তিনি এটিকে তার প্রয়াত পিতামহের নামানুসারে "কে.সি. দাশ গ্র‍্যান্ডসন্স" নামে নামকরণ করেন।

## রপ্তানি
কেসি দাশ গ্র্যান্ডসনের পণ্যগুলি কেবল পশ্চিমবঙ্গেই ব্যাপকভাবে বিক্রি হয় না, এটি যুক্তরাজ্য, মার্কিন যুক্তরাষ্ট্র, বাংলাদেশের মতো অনেক দেশেও রপ্তানি করা হয়।

## তথ্যসূত্র

বিষয়শ্রেণী:মিষ্টান্নকারী
বিষয়শ্রেণী:ভারতের কনফেকশনারি কোম্পানি
বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা ভিত্তিক কোম্পানি
বিষয়শ্রেণী:১৯৫৬-এ প্রতিষ্ঠিত ভারতীয় কোম্পানি
আরিয়ানেস্পাস

**আরিয়ানেস্পাস** (), যার পূর্ণনাম **আরিয়ানেস্পাস সোসিয়েতে আনোনিম** (Arianespace Société Anonyme) ১৯৮০ খ্রিস্টাব্দে প্রতিষ্ঠিত একটি ফরাসি ব্যবসা প্রতিষ্ঠান। এটি বিশ্বের সর্বপ্রথম বাণিজ্যিক রকেট উৎক্ষেপণ সেবা প্রদানকারী প্রতিষ্ঠান। প্রতিষ্ঠানটি আরিয়ান রকেট কর্মসূচী পরিচালনা ও বিপণনের দায়িত্বে নিয়োজিত। কোম্পানিটি বেশ কিছু ভিন্ন ভিন্ন রকেটচালিত উৎক্ষেপক যানের সুবিধা প্রদান করে, যেমন ভারী-উত্তোলক আরিয়ান ৫ রকেট যা ভূস্থিতিশীল হস্তান্তর কক্ষপথে দ্বৈত উৎক্ষেপণে সক্ষম। আরও আছে সয়ুজ-২ রকেট যা একটি মধ্যম-ভারী বোঝার উত্তোলক বিকল্প হিসেবে ব্যবহৃত হয়। সবশেষে অপেক্ষাকৃত হালকা বহনযোগ্য বোঝার (পে-লোড) জন্য কোম্পানিটি কঠিন-জ্বালানি চালিত ভেগা রকেট ব্যবহার করে।

২০২১ সালে মে মাস পর্যন্ত আরিয়ানেস্পাস ৪১ বছর সময়সীমায় ২৮৭টি রকেট উৎক্ষেপণের মাধ্যমে মহাকাশে ৮৫০টিরও বেশি কৃত্রিম উপগ্রহ প্রেরণ করেছে। ১৯৮৪ সালের ২৩শে মে তারিখে কোম্পানিটি স্পেসনেট এফ১ নামবিশিষ্ট তাদের প্রথম বাণিজ্যিক মহাকাশ যাত্রাটি পরিচালনা করে। আরিয়ানেস্পাস দক্ষিণ আমেরিকার উত্তরপ্রান্তে বিষুবরেখার কাছে অবস্থিত ফরাসি গায়ানার গায়ানা মহাকাশ কেন্দ্রটিকে তাদের প্রধান উৎক্ষেপণ কেন্দ্র হিসেবে ব্যবহার করে থাকে। স্টারসেম নামক আরেকটি কোম্পানির শেয়ারের অধিকারী হবার সুবাদে এটি কাজাখস্তানের বাইকোনুর মহাকাশ বন্দর থেকে বাণিজ্যিক উদ্দেশ্যে সয়ুজ রকেট উৎক্ষেপণ করে থাকে। কোম্পানিটির প্রধান কার্যালয় ফ্রান্সের এসন জেলার (দেপার্ত্যমঁ) এভ্রি-কুরকরন শহরে অবস্থিত।

## উৎক্ষেপক যানসমূহ
থাম্ব|২০১৭ সালে আরিয়ানেস্পাসের বিপণনকৃত সমস্ত উৎক্ষেপক যান বা রকেটের প্রতিমা: ভেগা, ভেগা-সি, সয়ুজ, আরিয়ান ৫ এবং ভবিষ্যৎ আরিয়ান ৬
বর্তমানে আরিয়ানেস্পাস ৩টি উৎক্ষেপক যান পরিচালনা করে, যার মধ্যে আরিয়ান ৫ রকেটের দুইটি সংস্করণ অন্তর্ভুক্ত:

এছাড়া আরিয়ানেস্পাস উৎক্ষেপণ সেবা মৈত্রীর মাধ্যমে এইচ-২এ রকেটে করে ঐচ্ছিক সমর্থক উৎক্ষেপক সেবা প্রদান করে থাকে।

### আরিয়ান উৎক্ষেপক যান

১৯৭৯ খ্রিস্টাব্দে প্রথম উৎক্ষেপণের পর থেকে আরিয়ান রকেট তথা উৎক্ষেপক যানগুলির অনেকগুলি সংস্করণ মুক্তি পেয়েছে:

* আরিয়ান ১, যার প্রথম সফল উৎক্ষেপণ তারিখ ছিল ২৪শে ডিসেম্বর, ১৯৭৯।
* আরিয়ান ২, যার প্রথম সফল উৎক্ষেপণ তারিখ ছিল ২০শে নভেম্বর, ১৯৮৭ *(১৯৮৬ সালের ৩০শে মে তারিখের প্রথম উৎক্ষেপণটি ব্যর্থ হয়)*।
* আরিয়ান ৩, যার প্রথম সফল উৎক্ষেপণ তারিখ ছিল ৪ঠা আগস্ট, ১৯৮৪।
* আরিয়ান ৪, যার প্রথম সফল উৎক্ষেপণ তারিখ ছিল ১৫ই জুন, ১৯৮৮।
* আরিয়ান ৫, যার প্রথম সফল উৎক্ষেপণ তারিখ ছিল ৩০শে অক্টোবর, ১৯৯৭ *(১৯৯৬ সালের ৪ঠা জুন তারিখের প্রথম উৎক্ষেপণটি ব্যর্থ হয়)*।
* আরিয়ান ৬, যেটি বর্তমানে নির্মাণাধীন। এই বোঝাবহনের ক্ষমতা আরিয়ানে ৫ রকেটের মত হবে, কিন্তু উৎক্ষেপণ ব্যয় তাৎপর্যপূর্ণভাবে কম হবে। ২০২২ সালে এটি প্রথম উৎক্ষেপণ করার পরিকল্পনা রয়েছে।
* আরিয়ান নেক্সট, যা প্রাথমিক উন্নয়ন পর্যায়ে রয়েছে। এটিতে একটি আংশিকভাবে পুনর্ব্যবহারযোগ্য উৎক্ষেপক যান থাকবে। এটি ২০৩০-এর দশকে আরিয়ান ৬-এর উত্তরসূরী হবে। পুনর্ব্যবহারযোগ্য উৎক্ষেপক যান ব্যবহারের লক্ষ্য হল উৎক্ষেপণের ব্যয় অর্ধেকে নামিয়ে আনা।

## তথ্যসূত্র


বিষয়শ্রেণী:ফ্রান্সের বায়বান্তরীক্ষ কোম্পানি
বিষয়শ্রেণী:মহাকাশ পর্যটন
বিষয়শ্রেণী:এয়ারবাসের যৌথ ব্যবসায়িক উদ্যোগ
বিষয়শ্রেণী:বাণিজ্যিক উৎক্ষেপণ সেবা প্রদানকারী প্রতিষ্ঠান
বিষয়শ্রেণী:ইল-দ্য-ফ্রঁস-ভিত্তিক কোম্পানি
বিষয়শ্রেণী:১৯৮০-এ প্রতিষ্ঠিত ফরাসি কোম্পানি
মাতৃ ভাণ্ডার

**মাতৃ ভাণ্ডার** হল একটি বাংলাদেশী ঐতিহ্যবাহী মিষ্টান্ন দোকান যা রসমালাইয়ের জন্য বিখ্যাত। বাংলাদেশের স্বাধীনতার পর এই দোকানের রসমালাই দিয়ে বঙ্গভবনের বিদেশি অতিথিদের আপ্যায়ন করা হয়। সার্ক সম্মেলনে বিভিন্ন দেশের রাষ্ট্রপ্রধানদের এই দোকানের রসমালাই দিয়ে আপ্যায়ন করা হয়েছে। বাংলাদেশে নিযুক্ত দুই সাবেক মার্কিন রাষ্ট্রদূত আর্ল রবার্ট মিলার ও গীতা পাসি মাতৃ ভাণ্ডারের রসমালাইয়ের প্রশংসা করেছেন।

## অবস্থান
কুমিল্লার কান্দিরপাড় থেকে ২০০ গজ পূর্বে মনোহরপুরে অবস্থিত মাতৃ ভাণ্ডারের দোকান। এর দুপাশে ভগবতী পেরা ভাণ্ডার এবং শীতল ভাণ্ডার নামে দুটি ঐতিহ্যবাহী মিষ্টান্ন দোকান রয়েছে। এসব দোকানের কাছেই অবস্থিত রাজরাজেশ্বরী কালীবাড়ি।

## ইতিহাস
"মাতৃ ভাণ্ডার" মিষ্টান্ন দোকানের প্রতিষ্ঠাতা ছিলেন ব্রাহ্মণবাড়িয়ার দুই ভাই খনিন্দ্র সেন এবং মণীন্দ্র সেন। তারা কৈলাশ ভবনের মালিক ইন্দুভূষণ দত্তের কাছ থেকে জায়গা নিয়ে ১৯৩০ সালে কুমিল্লা শহরের মনোহরপুরে মিষ্টির দোকান শুরু করেন। তারা তাদের বাণিজ্যিক নামে রসমালাই বিক্রি করতে শুরু করে এবং এটি কুমিল্লা এবং সারা বাংলায় বিখ্যাত হয়ে ওঠে। মণীন্দ্র সেন অবিবাহিত ছিলেন। খনিন্দ্রের ছেলে শঙ্কর সেন ১৯৪০ সালে সেনের মৃত্যুর পর দোকানের দায়িত্ব নেন। ২০১৮ সালে শঙ্কর সেনের মৃত্যুর পর মাতৃ ভাণ্ডারের বর্তমান মালিক হয়েছেন অনির্বাণ সেন গুপ্ত; যিনি খনিন্দ্র সেনের নাতি। বর্তমানে মাতৃ ভাণ্ডারের রসমালাই কুমিল্লার ঐতিহ্যবাহী মিষ্টি।

## মালিকানা
* ১ম প্রজন্ম: খনিন্দ্র সেন গুপ্ত ও মণীন্দ্র সেন গুপ্ত
* ২য় প্রজন্ম: শঙ্কর সেন গুপ্ত
* ৩য় প্রজন্ম: অনির্বাণ সেন গুপ্ত

## বিক্রয়
২০২১ সালে রসমালাইয়ের দাম প্রতি কেজি ছিল ২৮০ টাকা। সর্বোচ্চ ৫ কেজি পর্যন্ত ক্রয়ের সীমা রয়েছে। মাতৃ ভাণ্ডার প্রতিদিন কমপক্ষে ১০০০ কেজি রসমালাই বিক্রি করে। ২০২৪ সালে রসমালাইয়ের দাম বেড়ে প্রতি কেজি ৩৫০ টাকায় পৌঁছে যায়।

## নকল মাতৃ ভাণ্ডার
কান্দিরপাড়ের নিকটবর্তী মনোহরপুর ছাড়া আর কোথাও মাতৃ ভাণ্ডারের কোনও দোকান বা শাখা নেই। কিন্তু পুরো কুমিল্লা জুড়েই ‘মাতৃ ভাণ্ডার’ নামে একই রকম অনেক মিষ্টি-রসমালাইয়ের দোকান রয়েছে। কুমিল্লা জেলায় ঢাকা-চট্টগ্রাম মহাসড়কের দুইপাশে প্রায় একই নামে ৭০টিরও বেশি দোকান আছে। তাই মনোহরপুরে দোকানটির অবস্থানের কথা না জানলে আসল মাতৃ ভাণ্ডারের দোকান খুঁজে পাওয়া দুষ্কর। বেশিরভাগ ক্ষেত্রে নকল দোকানগুলোর নামের মধ্যে সামান্য পার্থক্য থাকে; যেমন নামের আগে ‘নিউ’, ‘আদি’, ‘প্রসিদ্ধ’ ইত্যাদি শব্দ বসানো হয়ে থাকে।

## ভৌগোলিক নির্দেশক নিবন্ধন
সরকার মাতৃ ভাণ্ডারের জন্য রসমালাইয়ের ভৌগোলিক নির্দেশক (জিআই) নিবন্ধন পেতে প্রচেষ্টা চালিয়ে যাওয়ার পর  মাতৃ ভাণ্ডার ১ জানুয়ারি ২০২৪ সালে ৪টি পণ্যের পাশাপাশি স্বীকৃতি পায়।

## সমালোচনা
২০২৪ সালের ২২ ডিসেম্বর একটি ভ্রাম্যমাণ অভিযানে মাতৃ ভাণ্ডারের কর্তৃপক্ষের মালিকানাধীন একটি অননুমোদিত কারখানায় অস্বাস্থ্যকর পরিবেশে রসমালাই ও অন্যান্য মিষ্টান্ন তৈরি করতে দেখা যায়। এস এস ফুড প্রোডাক্টস নামের এই কারখানায় পোকামাকড় ও তেলাপোকা পাওয়া যায় এবং পচা মিষ্টির দুর্গন্ধ ছড়িয়ে পড়ছিল। অভিযানে কুমিল্লা জেলা প্রশাসন ও বিএসটিআই কর্তৃপক্ষ দেড় লাখ টাকা জরিমানা করে এবং কারখানার স্বত্বাধিকারী তমাল সাহা এই অস্বাস্থ্যকর পরিবেশের কথা স্বীকার করে প্রয়োজনীয় ব্যবস্থা গ্রহণের অঙ্গীকার করেন।

## পাদটীকা


## তথ্যসূত্র


## বহিঃসংযোগ

* 
* 

বিষয়শ্রেণী:মিষ্টান্ন দোকান
বিষয়শ্রেণী:বাংলাদেশের কনফেকশনারি কোম্পানি
বিষয়শ্রেণী:১৯৩০-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের খুচরা কোম্পানি
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কনফেকশনারি কোম্পানি
বিষয়শ্রেণী:বাংলাদেশের খাদ্য ও পানীয় কোম্পানি
বাবা বেবি ও

***বাবা বেবি ও*** ভারতে বাংলা ভাষায় নির্মিত একটি নাটক চলচ্চিত্র। নন্দিতা রায় ও শিবপ্রসাদ মুখোপাধ্যায়ের উইন্ডোজ প্রযোজনা সংস্থা হতে অরিত্র মুখোপাধ্যায় পরিচালনায় মুক্তি পায়। চলচ্চিত্রটির মুখ্যভূমিকায় অভিনয় করেন যীশু সেনগুপ্ত এবং শোলাঙ্কি রায়। চলচ্চিত্রটি ২০২২ খ্রিস্টাব্দের ৪ ফেব্রুয়ারি মুক্তি পায়।

## অবতারণা
গল্পের নায়ক বছর চল্লিশের মেঘ বাবা হতে চায়। কিন্তু বাবা হওয়া যে এতো সোজা কথা নয়, তা গল্পের গতিতে  সেটা পরতে-পরতে অনুভব করে মেঘ। অন্যদিকে অন্য সুতোয় বাঁধা বৃষ্টি কখন যে তার জীবনে জড়িয়ে যায় তা বুঝতেও পারে না মেঘ। কিন্তু বৃষ্টির জীবনে রয়েছে অন্যটান, অন্য সম্পর্কের হাতছানি, যা উপেক্ষা করা তার পক্ষে সম্ভব নয়। তাহলে কী হবে এই ছবির পরিণতি গল্প বেশ কিছুটা এগিয়ে থাকে সেখানেই। সিঙ্গল মাদারের কন্যা সন্তান বৃষ্টি শেষে কাকে বেছে নেয় জীবন সঙ্গী হিসেবে!। 

## অভিনয়ে

* যীশু সেনগুপ্ত
* শোলাঙ্কি রায়
* বিদীপ্তা চক্রবর্তী
* রজত গাঙ্গুলী
* রেশমি সেন
* মৈনাক ব্যানার্জি
* গৌরব চ্যাটার্জী
* সায়ন্তনী মুখার্জি

## সাউন্ডট্র্যাক

ব্যাকগ্রাউন্ড স্কোর এবং সাউন্ডট্র্যাকগুলি রচনা করেছেন চমক হাসান, অমিত-ঈশান এবং গান রচনা করেছেন চমক হাসান, রীতম সেন এবং ফিরোজা বহ্নি 

## মুক্তি
ছবিটি ২০২২ খ্রিস্টাব্দের ৪ ফেব্রুয়ারি  প্রেক্ষাগৃহে মুক্তি পেয়েছে। 

## পুরস্কার

* চতুর্দশ জয়পুর আন্তর্জাতিক চলচ্চিত্র উৎসব (মনোনীত) 
## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:উইনডোজ প্রোডাকশনের চলচ্চিত্র
বিষয়শ্রেণী:অরিত্র মুখোপাধ্যায় পরিচালিত চলচ্চিত্র
হায়াতে শায়খুল হাদিস

***হায়াতে শায়খুল হাদিস মাওলানা জাকারিয়া (র.)*** () শায়খুল হাদিস হিসেবে প্রসিদ্ধ ভারতীয় আলেম জাকারিয়া কান্ধলভিকে নিয়ে রচিত আবুল হাসান আলী হাসানী নদভীর একটি উর্দু জীবনী সাহিত্য। ১৯৮২ সালে লখনউয়ের মাকতাবায়ে ইসলাম থেকে বইটি প্রথম প্রকাশিত হয়। লেখকের সাথে কান্ধলভির সম্পর্কের সূচনা ১৯৪০ সালের শুরুর দিকে। তখন থেকে তিনি কান্ধলভিকে আধ্যাত্মিক শিক্ষক মান্য করতেন। কান্ধলভি মৃত্যুর পূর্বে ৭ খণ্ডে *[[আপবীতি (কান্ধলভি)|আপবীতি]]* নামে তার আত্মজীবনী লিপিবদ্ধ করেছিলেন। সেই *আপবীতিকে* ভিত্তি করে লেখক বইটি রচনা করেন। বইটির অন্যতম বৈশিষ্ট্য উর্দু ও ফার্সি কবিতার ব্যবহার। ১৯৮৭ সালে বইটির বঙ্গানুবাদ করেন আব্দুল্লাহ বিন সাঈদ জালালাবাদী, যা প্রকাশ করে ইসলামিক ফাউন্ডেশন বাংলাদেশ।

## উৎস
তাবলিগ জামাতের দ্বিতীয় আমির মুহাম্মদ ইউসুফ কান্ধলভির জীবনীগ্রন্থ *"সাওয়ানেহে ইউসুফ"* রচনার সময় তার একটি অংশ ছিল ইউসুফ কান্ধলভির অন্যতম সহকারী মুহাম্মদ জাকারিয়া কান্ধলভির একটি জীবনবৃত্তান্ত রচনা, যার দায়িত্ব পড়ে আবুল হাসান আলী হাসানী নদভীর উপর। *সাওয়ানেহে ইউসুফে* ৬৪ পৃষ্ঠাব্যাপী এই জীবনবৃত্তান্ত লিপিবদ্ধ হয়। পরবর্তীতে সেই জীবনবৃত্তান্ত ও কান্ধলভির রচিত *আপবীতিকে* ভিত্তি করে লেখক বক্ষমান গ্রন্থটি রচনা শুরু করেন। এছাড়াও তার জীবনকাহিনীর প্রধান উৎস কান্ধলভির উর্দু রচনাবলী ও তার বিশিষ্ট শিষ্যদের লিখিত সফরসমূহের বিবরণ, বিশেষত সেসব হস্তলিখিত উপাদান যা তার দক্ষিণ আফ্রিকা ও ইংল্যান্ড সফরকালে লিখিত হয়। অন্তিম রোগভোগ ও মৃৃত্যু সম্পর্কিত বিবরণের উৎস মদিনায় কান্ধলভির একান্তই ঘনিষ্ঠ জনদের কাছে লিখিত বিবরণ ও পত্রাদি। পূর্বপুরুষগণের বংশ বর্ণনার ভিত্তি নদভীর লিখিত আরেক গ্রন্থ মুহাম্মদ ইলিয়াস কান্ধলভির জীবনী ও ইহতেশামুল হাসান কান্ধলভির *"হালাতে মাশায়েখে কান্ধলা"*।

## বিষয়বস্তু
লেখক মুহাম্মদ জাকারিয়া কান্ধলভির বংশবৃত্তান্ত প্রদানের মাধ্যমেই গ্রন্থটির সূচনা করেন। তারপরের অধ্যায়ে আলোচনা করেন তার জন্ম ও ছাত্রজীবন। এ অধ্যায়ে তিনি খলিল আহমদ সাহারানপুরির হাতে কান্ধলভির বায়আত গ্রহণ ও *বজলুল মজহুদ* রচনায় তার অংশগ্রহণের কথা উল্লেখ করেন। তার পরবর্তী অধ্যায়ে কর্মজীবনের আলোচনায় সাহারানপুরির নিকট থেকে খেলাফত লাভের আলোচনা দিয়ে অধ্যায়টি সমাপ্ত করেন। কর্মজীবনে কান্ধলভি মক্কায় চলে গিয়েছিলেন এবং পরবর্তীতে সাহারানপুর চলে আসেন। লেখক চতুর্থ অধ্যায়ে তার সাহারানপুরের জীবন নিয়ে আলোচনা করেন। পঞ্চম অধ্যায়ের আলোচ্য বিষয় কান্ধলভির রমজান পালনের ধরন। লেখক ষষ্ঠ অধ্যায়ে কান্ধলভির মদিনায় স্থায়ী বসবাসের আলোচনা করে সেখান থেকে তিনি দক্ষিণ আফ্রিকা ও ইংল্যান্ডে যেসব দাওয়াতি সফর করেছেন তার আলোচনা করেছেন সপ্তম অধ্যায়ে। কান্ধলভির জীবনের অন্তিম সময়ের আলোচনা এসেছে বইটির অষ্টম অধ্যায়ে। জীবনবৃত্তান্তের আলোচনা শেষ করে লেখক নবম অধ্যায়ে কান্ধলভির চারিত্রিক বৈশিষ্ট্য তুলে ধরেন। দশম অধ্যায়ে আলোচনা করেন কান্ধলভির রচনাবলী নিয়ে। মূল উর্দু গ্রন্থে কান্ধলভির বিভিন্ন বাণী প্রদান করে গ্রন্থটির ইতি টানা হয়েছে। ইসলামিক ফাউন্ডেশন বাংলাদেশ থেকে প্রকাশিত বঙ্গানুবাদে *"ছড়িয়ে আছেন সবখানে"* শিরোনামে শেষে মুহাম্মদ জাকারিয়া কান্ধলভির অনুমতিপ্রাপ্ত শিষ্যদের একটি তালিকাও জুড়ে দেওয়া হয়েছে।

## আরও দেখুন
* আবুল হাসান আলী হাসানী নদভীর গ্রন্থপঞ্জি
## তথ্যসূত্র

## বহিঃসংযোগ
* *হায়াতে শায়খুল হাদিস*–এর বাংলা সংস্করণ

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:১৯৮২-এর বই
বিষয়শ্রেণী:আবুল হাসান আলী হাসানী নদভীর বই
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
বিষয়শ্রেণী:জাকারিয়া কান্ধলভি
বিষয়শ্রেণী:জীবনীগ্রন্থ
বিষয়শ্রেণী:দেওবন্দি ব্যক্তির জীবনীগ্রন্থ
ইনস্টিটিউট অব হেলথ টেকনোলজি, ঢাকা

**ইনস্টিটিউট অব হেলথ টেকনোলজি, ঢাকা** বা সংক্ষেপে **ঢাকা আই.এইচ.টি**  বাংলাদেশ সরকারের একটি সরকারি মেডিক্যাল টেকনোলজি শিক্ষা প্রতিষ্ঠান, যা ঢাকার মোহাখালী এলাকায় অবস্থিত। এখানে মেডিকেল টেকনোলজির বিভিন্ন শাখায় ডিপ্লোমা ও বি.এসসি কোর্স চালু রয়েছে।

## ইতিহাস
এই প্রতিষ্ঠানটি ১৯৬৩ সালে তৎকালীন পূর্ব পাকিস্তান সরকার কর্তৃক প্রতিষ্ঠিত হয়। প্রাথমিকভাবে এটি "প্যারামেডিক্যাল ইনস্টিটিউট" নামে পরিচিত ছিল এবং শুধুমাত্র স্যানিটারি ইন্সপেক্টরশিপ ট্রেনিং (SIT) কোর্স চালু ছিল, যেখানে ৩০ জন শিক্ষার্থী ভর্তি হয়েছিল। পরবর্তীতে বিভিন্ন শাখা ও কোর্স চালু করে এটি দেশের অন্যতম প্রধান স্বাস্থ্য প্রযুক্তি শিক্ষা প্রতিষ্ঠানে পরিণত হয়েছে। 

## শিক্ষাক্রম
### ডিপ্লোমা কোর্সসমূহ
* **স্টেট মেডিকেল ফ্যাকাল্টি অব বাংলাদেশ এর অধীনে:**
ডিপ্লোমা মেডিকেল টেকনোলজি
** ল্যাবরেটরি মেডিসিন
** স্যানিটারি ইন্সপেকশন
** ডেন্টিস্ট্রি
** ফিজিওথেরাপি  
** রেডিওলজি ও ইমেজিং  
** রেডিওথেরাপি  
** অপারেশন থিয়েটার অ্যাসিস্ট্যান্ট  
** ইনসেনটিভ কেয়ার অ্যাসিস্ট্যান্ট  

* **বাংলাদেশ ফার্মেসি কাউন্সিল এর অধীনে:**  
** ফার্মেসিতে ডিপ্লোমা (ডিপ্লোমা ইন ফার্মেসি)  

### বি.এসসি কোর্সসমূহ
* **ঢাকা বিশ্ববিদ্যালয়ের মেডিসিন অনুষদের অধীনে:**  
** ল্যাবরেটরি মেডিসিনে বিএসসি  
** রেডিওলজি ও ইমেজিং-এ বিএসসি  
** ফিজিওথেরাপিতে বিএসসি  
## অনুমোদন
ডিপ্লোমা কোর্সগুলো বাংলাদেশ রাষ্ট্রীয় চিকিৎসা অনুষদ অনুমোদিত, এবং বি.এসসি কোর্সগুলো ঢাকা বিশ্ববিদ্যালয় এর মেডিসিন অনুষদের অধীনে পরিচালিত হয়।
## সুযোগ-সুবিধা
প্রতিষ্ঠানে রয়েছে আধুনিক ল্যাব, লাইব্রেরি, ছাত্রাবাস এবং প্রশিক্ষণের জন্য সরকারি হাসপাতালের সঙ্গে যৌথ সহযোগিতা।
## উল্লেখযোগ্য কার্যক্রম
ছাত্র-ছাত্রী ও শিক্ষকবৃন্দ বিভিন্ন সচেতনতামূলক প্রোগ্রাম ও গবেষণাভিত্তিক উপস্থাপনা পরিচালনা করে থাকেন।
## তথ্যসূত্র

## বহিঃসংযোগ
* ওয়েবসাইট

 

বিষয়শ্রেণী:বাংলাদেশের স্বাস্থ্য প্রযুক্তি প্রতিষ্ঠান
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
ডিম্পল হায়াথি

**ডিম্পল হায়াথি** হলেন একজন জনপ্রিয় ভারতীয় চলচ্চিত্র অভিনেত্রী এবং মডেল, তিনি বিজয়ওয়াড়া থেকে এসেছেন এবং তিনি তেলুগু চলচ্চিত্র ইউরেকা দিয়ে তার অভিনয়ে আত্মপ্রকাশ করেছিলেন। তিনি মূলত তেলুগু এবং তামিল চলচ্চিত্রে কাজ করে থাকেন।

## প্রাথমিক জীবন
ডিম্পল হায়াথির জন্ম বিজয়ওয়াড়াতে ও বড় হন হায়দ্রাবাদে। পরে তিনি কোনো কারণে তার নামের শেষে হায়াথি পদবী যোগ করেন।

## কর্মজীবন
তিনি ১৯ বছর বয়সে ২০১৭ সালের তেলুগু চলচ্চিত্র *গাল্ফ*-এ অভিনয়ের মাধ্যমে চলচ্চিত্র জীবন শুরু করেন। তিনি ২০১৯ সালে *দেবী ২* নামক একটি দ্বিভাষার চলচ্চিত্রে ইশা নামের একটি মেয়ের ভূমিকায় অভিনয় করেন। সেই বছরেই তিনি *গাদ্দলকন্ডা গণেশ* চলচ্চিত্রে বরুণ তেজ ও অথরবার বিপরীতে একটি আইটেম নম্বরে "জারা জারা" গানে নৃত্য করেছিলেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:অন্ধ্রপ্রদেশের অভিনেত্রী
বিষয়শ্রেণী:বিজয়ওয়াড়ার অভিনেত্রী
বিষয়শ্রেণী:তামিল অভিনেত্রী
ইকো উয়াইস

**ইকো উওয়াইস** (জন্ম **উয়াইস কোর্নি** ; ফেব্রুয়ারি ১২, ১৯৮৩) একজন ইন্দোনেশিয়ান অভিনেতা, স্টান্টম্যান, ফাইট কোরিওগ্রাফার এবং মার্শাল আর্টিস্ট ।  তিনি *মেরান্টাউ* (২০০৯), *দ্য রেইড* (২০১১), *দ্য রেইড ২* (২০১৪), *হেডশট* (২০১৬), *মাইল ২২* (২০১৮), *দ্য নাইট কামস ফর* আস (২০১৮), *স্টুবার* (২০১৮) অ্যাকশন ফিল্মগুলিতে অভিনয়ের জন্য সর্বাধিক পরিচিত। এবং নেটফ্লিক্স সিরিজ *উ অ্যাসাসিনস* (২০১৯-বর্তমান) জন্যও। 
## প্রাথমিক জীবন
উওয়াইস ইন্দোনেশিয়ার জাকার্তায় জন্মগ্রহণ করেন এবং তিনি মাইস্যারোহ এবং মুস্তাফা কামালউদ্দিনের পুত্র। তার দাদা, এইচ. আছমাদ বুনাওয়ার, একজন সিলাত মাস্টার ছিলেন এবং একটি সিলাত স্কুল প্রতিষ্ঠা করেছিলেন।
## ব্যক্তিগত জীবন
২৫ জুন, ২০১২, উওয়াইস জাকার্তার হোটেল গ্রান মহাকামে গায়ক অডি আইটেমকে বিয়ে করেন। এই দম্পতির দুটি কন্যা রয়েছে, আত্রেয়া সিয়াহলা পুত্রী উওয়াইস এবং আনেস্কা লায়লা পুত্রী উয়াইস।

## তথ্যসূত্র

## বহিঃসংযোগ
* ইন্টারনেট মুভি ডাটাবেজে ইকু উয়াইস
* রোটেন টম্যাটোসে ইকু উয়াইস
* ইন্সটাগ্রামে ইকু উয়াইস

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্দোনেশীয় চলচ্চিত্র অভিনেতা
বিষয়শ্রেণী:ইন্দোনেশীয় টেলিভিশন অভিনেতা
বিষয়শ্রেণী:ইন্দোনেশীয় মুসলিম
বিষয়শ্রেণী:ইন্দোনেশীয় মার্শাল শিল্পী
বিষয়শ্রেণী:জাকার্তার অভিনেতা
বিষয়শ্রেণী:২১শ শতাব্দীর ইন্দোনেশীয় অভিনেতা
বগুড়া জেলা সুইমিংপুল

**বগুড়া জেলা সুইমিংপুল** ২০০২ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটির অবস্থান বগুড়া জেলার বগুড়া পৌরসভায় মালগ্রাম এলাকায় শহীদ চান্দু স্টেডিয়াম সড়কের পাশে। এটি জেলার একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বগুড়া জেলা ক্রীড়া সংস্থার তত্ত্বাবধায়নে রয়েছে।

## ইতিহাস
২০০২ সালের ২৯ নভেম্বর জাতীয় ক্রীড়া পরিষদের উদ্যোগে বগুড়ার শহীদ চান্দু স্টেডিয়াম কমপ্লেক্সের সীমানার ভিতরে সুইমিংপুলটির উদ্বোধন করা হয়। প্রকল্পটির নির্মাণ সম্পন্ন করতে ৩ কোটি টাকা ব্যয় হয়। সুইমিংপুলটি চালু হওয়ার পর ২০০৩ ও ২০০৭ সালে এখানে আন্তঃজেলা সাঁতার প্রতিযোগিতা এবং সাঁতারুদের প্রশিক্ষণ শুরু হয়। চালু হওয়ার পর সুইমিংপুল সচল রাখার সরঞ্জাম এবং অর্থাভাবে সবসময় চালু রাখা যায়নি।

## কাঠামো
এটি খোলা আকাশের নীচে উন্মুক্ত ৮ লেন বিশিষ্ট সুইমিংপুল।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:বগুড়ার ভবন ও স্থাপনা
বিষয়শ্রেণী:২০০০-এ বাংলাদেশে প্রতিষ্ঠিত
মঙ্গেশকর পরিবার

**মঙ্গেশকর পরিবার** (উচ্চারণ: ]) একটি প্রসিদ্ধ ভারতীয় পরিবার, যার প্রধান হলেন দীনানাথ মঙ্গেশকর। মারাঠি এই পরিবারের উৎপত্তি গোয়া। এই পরিবারের অন্যতম সদ্যসরা হলেন লতা মঙ্গেশকর, আশা ভোঁসলে, ঊষা মঙ্গেশকর, মীনা খড়িকর, হৃদয়নাথ মঙ্গেশকর।

## এক নজরে
### দীনানাথ মঙ্গেশকর

এই সঙ্গীত পরিবারের প্রথম ব্যক্তি হলেন দীনানাথ মঙ্গেশকর। তিনি ১৯০০ সালের ২৯শে ডিসেম্বর তদানীন্তন পর্তুগিজ ভারতের মঙ্গেশি গ্রামে একজন মঙ্গেশ দেবতার মন্দিরের পূজারির ঘরে জন্মগ্রহণ করেন। তার পিতা গণেশ ভট্ট নবথে (অভিষেকী) একজন কর্হাডে ব্রাহ্মণ ছিলেন, যিনি গোয়ায় অবস্থিত বিখ্যাত মঙ্গেশি মন্দিরের পূজারি ছিলেন। তার মাতা যেসুবাঈ গোমন্তক মারাঠা সমাজের সদস্য ছিলেন। দীননাথের পিতামাতা বিবাহসূত্রে আবদ্ধ ছিলেন না, তাই তিনি তার পিতার ব্রাহ্মণ গোত্র ও বংশনামের উত্তরাধিকারী হয়নি। দীনানাথ ব্যবসায়ী ও ভূসামী শেঠ হরিদাস রামদাসের কন্যা সেবন্তীর সাথে বিবাহবন্ধনে আবদ্ধ হন। তাদের পাঁচ সন্তান রয়েছে, লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর ও হৃদয়নাথ মঙ্গেশকর।

### লতা মঙ্গেশকর

লতা মঙ্গেশকর ভারতের অন্যতম প্রসিদ্ধ ও সম্মানিত সঙ্গীতশিল্পী। তিনি বলিউডের বুলবুলি নামে পরিচিত ছিলেন। দীনানাথ মঙ্গেশকরের প্রথম সন্তান লতা ১৯২৯ সালের ২৮শে সেপ্টেম্বর জন্মগ্রহণ করেন। তিনি অবিবাহিত ছিলেন। ২০০১ সালে তাকে ভারতের সর্বোচ্চ বেসামরিক সম্মাননা ভারতরত্ন পদকে ভূষিত করা হয়। তিনি ২০২২ সালের ৬ই ফেব্রুয়ারি মৃত্যুবরণ করেন।

### আশা ভোসলে

আশা ভোসলে হিন্দি চলচ্চিত্রের নেপথ্য সঙ্গীতশিল্পী হিসেবে সুপরিচিত। ১৬ বছর বয়সে আশা ৩১ বছর বয়সী গানপত্র ভোসলের সাথে পালিয়ে যান। ১৯৬০ সালে তাদের বিচ্ছেদ ঘটে। তাদের তিন সন্তান - হেমন্ত ভোসলে, বর্ষা ভোসলে ও আনন্দ ভোসলে। ১৯৮০ সালে আশা তার থেকে ছয় বছর ছোট রাহুল দেববর্মণকে বিয়ে করেন। এটি তাদের দুজনেরই দ্বিতীয় বিবাহ ছিল।

### ঊষা মঙ্গেশকর

ঊষা মঙ্গেশকর একজন ভারতীয় গায়িকা। তিনি হিন্দি, মারাঠি, বাংলা, নেপালি, ভোজপুরি ও গুজরাতি গানে কণ্ঠ দিয়েছেন। তিনিও তার বড় বোনের মত অবিবাহিত রয়ে যান।

### মীনা খড়িকর

মীনা খড়িকর ভারতীয় মারাঠি ও হিন্দি ভাষার গায়িকা ও সুরকার। তিনি বিভিন্ন শিশুতোষ গানের সুরের জন্য জনপ্রিয়তা অর্জন করেন। তিনি ২০১১ সালে খড়িকরের সাথে বিবাহবন্ধনে আবদ্ধ হন। তার পুত্র যোগেশ খড়িকর কয়েকটি গানে কণ্ঠ দিয়েছেন।

### হৃদয়নাথ মঙ্গেশকর

হৃদয়নাথ মঙ্গেশকর একজন সুরকার ও গায়ক। তিনি মারাঠি কৌতুকাভিনেতা ডামুন্না মালবনকরের কন্যা ভারতী মালবনকর মঙ্গেশকরের সাথে বিবাহবন্ধনে আবদ্ধ হন। তাদের দুই পুত্র আদিনাথ মঙ্গেশকর ও বৈজনাথ মঙ্গেশকর এবং কন্যা রাধা মঙ্গেশকর। ২০০৯ সালে রাধা তার প্রথম অ্যালবাম *নাব মাজা শামী* প্রকাশ করেন।

## চিত্রশালা

চিত্র:Lata.Mangeshkar.jpg|লতা মঙ্গেশকর
চিত্র:Ashaji.jpg|আশা ভোসলে
চিত্র:Usha Mangeshkar 2007 - still 19426 crop.jpg|ঊষা মঙ্গেশকর
চিত্র:Meena Khadikar.jpg|মীনা খাদিকার
চিত্র:Hridaynath-Mangeshkar-2008.JPG|হৃদয়নাথ মঙ্গেশকর


## তথ্যসূত্র


বিষয়শ্রেণী:হিন্দু পরিবার
বিষয়শ্রেণী:কোঙ্কণী ব্যক্তি
বিষয়শ্রেণী:গুজরাতি ব্যক্তি
বিষয়শ্রেণী:মারাঠি ব্যক্তি
যোগী বাবু

[থাম্ব|২০১৮ সালে [সেমা চলচ্চিত্রের সংবাদ সম্মেলনে যোগী বাবু ]]
**যোগী বাবু** (জন্ম ২২ জুলাই ১৯৮৫)  একজন ভারতীয় অভিনেতা এবং কৌতুক অভিনেতা, যিনি মূলত তামিল চলচ্চিত্রে অভিনয় করে থাকেন। তিনি তিনবার আনন্দ বিকাতন সিনেমা পুরস্কার পেয়েছেন। তিনি আনন্দবন *কাট্টলাই* (২০১৬), *কোলামাভু কোকিলা* (২০১৮) এবং *পারিয়েরুম পেরুমাল* (২০১৮)-এ তার অভিনয়ের কারণে খ্যাতি অর্জন করেন।

## ব্যক্তিগত জীবন
বাবুর বাবা ভারতীয় সেনাবাহিনীতে একজন হাবিলদার ছিলেন, তাই বাবুকে শৈশবে প্রচুর ভ্রমণ করতে হয়েছিল, যার ফলে তিনি ১৯৯০ এর দশকের গোড়ার দিকে জম্মুতে পড়াশোনা করেছিলেন।

বাবু ৫ ফেব্রুয়ারি ২০২০ তারিখে তিরুত্তানির তাদের পৈতৃক মন্দিরে অনুষ্ঠিত একটি অন্তরঙ্গ অনুষ্ঠানে মঞ্জু ভার্গবীকে বিয়ে করেন।

## কর্মজীবন

## চলচ্চিত্রের তালিকা
*  বিস্ট
*  শয়তান কা বাচ্চা
*  সাথুরাঙ্গা ভেট্টাই ২
*  আডংগাথে
*  নিন্দ্রু কোলভান
*  জগাজলা কিল্লাদি
*  পান্নি কুট্টি
*  কাদাইসি বিভাসায়ী
*  পিস্তা
*  কাভিয়ুম আভিয়ুম নাদুভুলা দেবী
*  পুচণ্ডী
*  সেলুন
*  ওয়ালিমাই
*  আয়লান
*  ভেল্লাই উলাগাম
*  থেইয়োরক্কু আনজায়েল
*  তক্কর
*  সুরপুলি
*  থামেজারসন
*  কিংবদন্তি সারাভানা সিনেমা
*  সুন্দরা ট্রাভেলস ২
*  কাসেথান কদভুলদা
*  থালাই নাগারাম ২
*  কুগল কুত্তাপ্পা

### টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় কৌতুকাভিনেতা
বিষয়শ্রেণী:তামিল কৌতুকাভিনয়শিল্পী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তামিল অভিনেতা
ভূ-উপগ্ৰহ কেন্দ্র

একটি **ভূ-উপগ্ৰহ কেন্দ্র**, **গ্রাউন্ড স্টেশন**, **আর্থ স্টেশন** বা **আর্থ টার্মিনাল** হল একটি পার্থিব রেডিও স্টেশন যা মহাকাশযানের সাথে এক্সট্রাপ্ল্যানেটারি টেলিযোগাযোগের জন্য ডিজাইন করা হয়েছে (মহাকাশযান সিস্টেমের স্থল অংশের অংশ গঠন করে), বা জ্যোতির্বিজ্ঞানের রেডিও উৎস থেকে রেডিও তরঙ্গ গ্রহণের জন্য।গ্ৰাউন্ড স্টেশনগুলো পৃথিবীর পৃষ্ঠে বা এর বায়ুমণ্ডলে অবস্থিত হতে পারে। আর্থ স্টেশনগুলো সুপার হাই ফ্রিকোয়েন্সি (SHF) বা অত্যন্ত উচ্চ ফ্রিকোয়েন্সি (EHF) ব্যান্ডে (যেমন মাইক্রোওয়েভ ) রেডিও তরঙ্গ প্রেরণ এবং গ্রহণ করে মহাকাশযানের সাথে যোগাযোগ করে।যখন একটি গ্রাউন্ড স্টেশন সফলভাবে একটি মহাকাশযানে রেডিও তরঙ্গ প্রেরণ করে (বা এর বিপরীতে), এটি একটি টেলিযোগাযোগ লিঙ্ক স্থাপন করে।গ্রাউন্ড স্টেশনের একটি প্রধান টেলিকমিউনিকেশন ডিভাইস হল প্যারাবোলিক অ্যান্টেনা ।

গ্রাউন্ড স্টেশনগুলির একটি নির্দিষ্ট বা ভ্রমণকারী অবস্থান থাকতে পারে।আন্তর্জাতিক টেলিযোগাযোগ ইউনিয়ন (ITU) রেডিও রেগুলেশনের অনুচ্ছেদ 1 § III বিভিন্ন ধরনের স্থির এবং মোবাইল গ্রাউন্ড স্টেশন এবং তাদের আন্তঃসম্পর্ক বর্ণনা করে। 

বিশেষায়িত *স্যাটেলাইট আর্থ স্টেশনগুলি স্যাটেলাইটের* সাথে টেলিযোগাযোগ করতে ব্যবহৃত হয় - প্রধানত যোগাযোগ উপগ্রহ ।অন্যান্য গ্রাউন্ড স্টেশনগুলি ক্রুড স্পেস স্টেশন বা আনক্রুড স্পেস প্রোবের সাথে যোগাযোগ করে।একটি গ্রাউন্ড স্টেশন যা প্রাথমিকভাবে টেলিমেট্রি ডেটা গ্রহণ করে, বা যেটি মহাকাশ মিশন অনুসরণ করে, বা ভূ-স্থির কক্ষপথে নয় এমন উপগ্রহগুলিকে **গ্রাউন্ড ট্র্যাকিং স্টেশন** বা **স্পেস ট্র্যাকিং স্টেশন** বা কেবল একটি **ট্র্যাকিং স্টেশন** বলা হয়।

যখন একটি মহাকাশযান বা স্যাটেলাইট একটি গ্রাউন্ড স্টেশনের দৃষ্টিসীমার মধ্যে থাকে, তখন স্টেশনটিকে মহাকাশযানের একটি *দৃশ্য* বলা হয় ( *পাস* দেখুন)।একটি মহাকাশযানের পক্ষে একবারে একাধিক গ্রাউন্ড স্টেশনের সাথে যোগাযোগ করা সম্ভব।গ্রাউন্ড স্টেশনগুলির একটি জোড়াকে *পারস্পরিক দৃষ্টিভঙ্গিতে* একটি মহাকাশযান বলে বলা হয় যখন স্টেশনগুলি মহাকাশযানের সাথে একযোগে, বাধাহীন, লাইন-অফ-সাইট যোগাযোগ ভাগ করে নেয়। 

## তথ্যসূত্র

## বহিঃসংযোগ
* UplinkStation.com, a corporate directory of commercial teleports, satellite television operators, et al.
* World Teleport Association


বিষয়শ্রেণী:উপগ্রহ সম্প্রচার
বিষয়শ্রেণী:টেলিযোগাযোগ অবকাঠামো
আলি হাসান আল সানি

**আলি হাসান আল সানি** () হলেন একজন বাহরাইনী ফুটবলার, যিনি ২০০৭ এএফসি এশিয়ান কাপে খেলেছিলেন।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:১৯৯৪ এশিয়ান গেমসের ফুটবলার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বাহরাইনি ফুটবলার
বিষয়শ্রেণী:পুরুষ ফুটবল গোলরক্ষক
ফ্র্যাঙ্কি ব্যারেটো

**ফ্র্যাঙ্কি ব্যারেটো** হলেন একজন প্রাক্তন ভারতীয় আন্তর্জাতিক ফুটবল খেলোয়াড় যিনি একজন ডিফেন্ডার হিসেবে খেলেছেন। ১৯৯২ সালে ভাস্কো স্পোর্টস ক্লাবের সাথে শুরু করার পর, ব্যারেটো চার্চিল ব্রাদার্স, ইস্টবেঙ্গল এবং সালগাওকর ক্লাবসহ সহ ভারতের কয়েকটি শীর্ষস্থানীয় ক্লাবের জন্য খেলেছেন। তিনি ১৭ বার ভারতীয় জাতীয় দলের হয়ে খেলেছেন এবং জাতীয় দলের অধিনায়কও হয়েছেন। তিনি ১৯৯৭ সালে নেহরু কাপ এবং ১৯৯৮ সালের ব্যাংকক এশিয়ান গেমস সহ বিভিন্ন প্রতিযোগিতায় খেলেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৮ এশিয়ান গেমসের ফুটবলার
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড়
বিষয়শ্রেণী:সালগাওকর ফুটবল ক্লাবের খেলোয়াড়
বিষয়শ্রেণী:গোয়ার ফুটবলার
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ভারতীয় পুরুষ ফুটবলার
আব্দুল তাপসোবা

**আব্দুল ফিসাল তাপসোবা** (; জন্ম: ২৩ আগস্ট ২০০১; **আব্দুল তাপসোবা** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বেলজীয় ক্লাব স্ট্যান্ডার্ড লিয়েজ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১৮–১৯ মৌসুমে, আইভোরীয় ক্লাব মিমোসাসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মিমোসাসের হয়ে দুই মৌসুম অতিবাহিত করার পর ২০২০–২১ মৌসুমে তিনি বেলজীয় ক্লাব স্ট্যান্ডার্ড লিয়েজে যোগদান করেছেন।

তাপসোবা ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৮ ম্যাচে ৪টি গোল করেছেন।

## প্রারম্ভিক জীবন
আব্দুল ফিসাল তাপসোবা ২০০১ সালের ২৩শে আগস্ট তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তাপসোবা বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০২১ সালের ২৯শে মার্চ তারিখে, ১৯ বছর, ৭ মাস ও ৬ দিন বয়সে, ডান পায়ে ফুটবল খেলায় পারদর্শী তাপসোবা দক্ষিণ সুদানের বিরুদ্ধে অনুষ্ঠিত ২০২১ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় আলাঁ ত্রাওরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে তাপসোবা সর্বমোট ৬ ম্যাচে ৪টি গোল করেছেন।

তাপসোবা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বোবো দিউলাসোর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:এএসইসি মিমোসাসের খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:লিগ ১-এর (কোত দিভোয়ার) খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:কোত দিভোয়ারে বুর্কিনাবি প্রবাসী ক্রীড়াবিদ
বিষয়শ্রেণী:কোত দিভোয়ারে প্রবাসী ফুটবলার
বিষয়শ্রেণী:বেলজিয়ামে বুর্কিনাবি প্রবাসী ক্রীড়াবিদ
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:ফুটবল ক্লাব শেরিফ তিরাস্পোলের খেলোয়াড়
বিষয়শ্রেণী:মলদোভায় বুর্কিনাবি প্রবাসী ক্রীড়াবিদ
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:আমিয়েঁ স্পোর্টিং ক্লাবের খেলোয়াড়
বিষয়শ্রেণী:মলদোভীয় জাতীয় বিভাগের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:টিএফএফ প্রথম লিগের খেলোয়াড়
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
ইঙ্গো বোবেল

**ইঙ্গো বোবেল** (১৯৪৭-২০২০) ছিলেন একজন জার্মান রাষ্ট্রবিজ্ঞানী এবং অর্থনীতিবিদ। তিনি বুন্দেসলিগা ফুটবল দল ১. এফসি নুরেমবার্গ এর বোর্ড সদস্য ছিলেন। ১৯৯৪ সালে, তিনি জালিয়াতি এবং কর ফাঁকির জন্য কারাগারে দণ্ডিত হন। তিনি ২০০০ থেকে ২০২০ সালে তার মৃত্যুর আগ পর্যন্ত মোনাকোর আন্তর্জাতিক বিশ্ববিদ্যালয়ে অর্থনীতির অধ্যাপক হিসাবে কর্মরত ছিলেন।

## জীবনী
ইঙ্গো বোবেল পিএইচডি সম্পন্ন করেছেন এরলাঙ্গেন-নুরেমবার্গ বিশ্ববিদ্যালয় থেকে। তিনি ১৯৭৮ সালে লেভারহুলমে ট্রাস্ট থেকে ইউরোপীয় রিসার্চ ফেলোশিপ পেয়েছিলেন এবং ১৯৮০ সালে রুটজার্স বিজনেস স্কুল – নিউইয়র্ক এবং নিউ ব্রান্সউইকের অর্থনীতির ভিজিটিং সহযোগী অধ্যাপক হওয়ার পূর্বে নিউক্যাসল ইউনিভার্সিটিতে একজন ফেলো ছিলেন। তিনি ১৯৮৩ সালে রাটজার্স বিজনেস স্কুলে অর্থনীতির সহযোগী অধ্যাপক হন।

তিনি ইউরোপিয়ান অ্যাসোসিয়েশন ফর রিসার্চ ইন ইন্ডাস্ট্রিয়াল ইকোনমিক্স এবং ইন্টারন্যাশনাল জোসেফ এ. শুম্পেটার সোসাইটির প্রতিষ্ঠাতা সদস্য ছিলেন।

১৯৮৬ সালে, তিনি ১. এফসি নুরেমবার্গের কোষাধ্যক্ষ হন। এফসি নুরেমবার্গ ফুটবল দল, এবং তার পরিচালনা পর্ষদের সদস্য ছিলেন। ১৯৯১ সালে, পিটার কার্গস, দলটির প্রাক্তন কোষাধ্যক্ষ, একটি খোলা চিঠি প্রকাশ করেছিলেন যা বোবেলের হিসাব-রক্ষণের আর্থিক অনিয়মের দিকে দৃষ্টি আকর্ষণ করেছিল। কেলেঙ্কারীর আগে, বোবেল জার্মান ফুটবল অ্যাসোসিয়েশন দ্বারা তার "পরিষ্কার হিসাব রক্ষণের" জন্য প্রশংসিত হয়েছিলেন।

বোবেল কোষাধ্যক্ষের পদ থেকে পদত্যাগ করেন এবং নুরেমবার্গ-ফুর্থ পাবলিক প্রসিকিউটরের অফিসের মাধ্যমে অভিযোগের তদন্ত করা হয়। তদন্তে পাওয়া যায় যে কোষাধ্যক্ষ হিসাবে তিনি অবৈধ উপার্জন সংগঠিত করেছিলেন, হিসাব রক্ষণের পিছনে তহবিল সরিয়ে দিয়েছিলেন এবং মোনাকো ও ভেনিসের মধ্যে ব্যক্তিগত বিমান ভ্রমণের মতো ফুটবল খেলোয়াড়দের ব্যক্তিগত ব্যয়ের জন্য এটি ব্যবহার করেছিলেন। ১৯৯৪ সালে, বোবেলকে ৭০০,০০০ ডয়েচে মার্ক ক্লাব তহবিল আত্মসাৎ এবং ৬৭৫,০০০ ডয়েচে মার্ক কর ফাঁকি দেওয়ার জন্য তিন বছর ছয় মাসের কারাদন্ডে দন্ডিত করা হয়েছিল।

২০০০ সালে, তিনি মোনাকোর বেসরকারি আন্তর্জাতিক বিশ্ববিদ্যালয়ে অধ্যাপক হন। ২০০৭ সালে তিনি গণপ্রজাতন্ত্রী চীনের সাংহাই জিয়াও টং ইউনিভার্সিটিতে ভিজিটিং প্রফেসর হন এবং হার্ভার্ড বিজনেস স্কুলে প্রতিযোগিতামূলক প্রোগ্রামের মাইক্রোইকোনমিক্স পড়ান।

২০১২ সালে, তিনি *[[দি ইকোনমিস্ট]]*-এর বিজনেস প্রফেসর অফ দ্য ইয়ার পুরস্কারের জন্য মনোনীত হয়েছিলেন। ২০১৩ সালে, *[[ফাইন্যান্সিয়াল টাইমস|ফিনান্সিয়াল টাইমস]]* বোবেলকে "সপ্তাহের অধ্যাপক" হিসাবে রিপোর্ট করেছিল।

বোবেল ২০২০ সালের মার্চ মাসে মারা যান।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:১৯৪৭-এ জন্ম
বিষয়শ্রেণী:এরলাঙ্গেন-নুরেমবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মোনাকোর আন্তর্জাতিক বিশ্ববিদ্যালয়ের শিক্ষক
বিষয়শ্রেণী:নুরেমবার্গের ব্যক্তি
বিষয়শ্রেণী:জার্মান অর্থনীতিবিদ
বিষয়শ্রেণী:জার্মান রাষ্ট্রবিজ্ঞানী
আব্দুল নাসির আল আবাইদালি

**আব্দুল নাসির আল আবাইদালি** (, ; ২ অক্টোবর ১৯৭২; **আব্দুল নাসির** নামে সুপরিচিত) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল সাদ এবং আল আরাবির হয়ে মধ্যমাঠের খেলোয়াড় হিসেবে খেলেছেন।

১৯৯২–৯৩ মৌসুমে, কাতারি ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দশ মৌসুম অতিবাহিত করেছিলেন। অতঃপর ২০০২–০৩ মৌসুমে তিনি আল আরাবিতে যোগদান করেছিলেন, আল আরাবির হয়ে তিনি মাত্র একটি গোল করেছিলেন। সর্বশেষ ২০০৩–০৪ মৌসুমে, তিনি আল আরাবি হতে পুনরায় আল সাদে যোগদান করেছিলেন; আল সাদের হয়ে মাত্র দুই মৌসুম খেলার পর তিনি অবসর গ্রহণ করেছিলেন।

নাসির ১৯৯২ সালে কাতারের হয়ে আন্তর্জাতিক পর্যায়ে অভিষেক করেছিলেন; কাতারের জার্সি গায়ে তিনি সর্বমোট ৪৯ ম্যাচে ৫টি গোল করেছিলেন। ২০০২ সালে, নাসির কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আব্দুল নাসির আল আবাইদালি ১৯৭২ সালের ২রা অক্টোবর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
নাসির কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। কাতারের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।

১৯৯২ সালের ১১ই অক্টোবর তারিখে, ২০&nbsp;বছর ও ৯&nbsp;দিন বয়সে, ডান পায়ে ফুটবল খেলায় পারদর্শী নাসির হাঙ্গেরির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি হাঙ্গেরি ৪–১ গোলের ব্যবধানে জয়লাভ করেছিল। কাতারের হয়ে অভিষেকের বছরে নাসির সর্বমোট ৪ ম্যাচে অংশগ্রহণ করেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাতারি ফুটবলার
বিষয়শ্রেণী:এশিয়ান গেমসে কাতারের প্রতিযোগী
বিষয়শ্রেণী:১৯৯৮ এশিয়ান গেমসের ফুটবলার
বিষয়শ্রেণী:আল সাদ স্পোর্টস ক্লাবের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:১৯৯২ গ্রীষ্মকালীন অলিম্পিকের ফুটবলার
বিষয়শ্রেণী:কাতারের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
পেন স্টুডিওজ

**পেন স্টুডিওজ** (প্রাক্তন নাম **পেন ইন্ডিয়া লিমিটেড**) হল ভারতের মুম্বাইয়ে অবস্থিত একটি ভারতীয় চলচ্চিত্র প্রযোজনা এবং বিতরণ কোম্পানি। ১৯৮৭ সালের ৩১ মার্চে জয়ন্তীলাল গাড়া কোম্পানিটি প্রতিষ্ঠা করেন। এটি মূলত হিন্দি, তেলুগু এবং তামিল চলচ্চিত্র তৈরি এবং বিতরণ করে।

পেন ইন্ডিয়া লিমিটেড নামে একটি টেলিভিশন চ্যানেলও আছে। যেখানে তারা বলিউডের চলচ্চিত্র প্রিমিয়ার করে এবং তামিল, তেলুগু, কন্নড এবং মালায়ালম চলচ্চিত্র গুলিকে হিন্দীতে ডাবিং করিয়ে সেগুলিকে সিনেমা থিয়েটার, টেলিভিশন কিংবা ইউটিউবে মুক্তি দেয়।

## চলচ্চিত্রের তালিকা

### বিতরণ চলচ্চিত্রের তালিকা

* *রজনী মুরুগান* (২০১৬)
* *সিংগাম ৩* (২০১৭) 
* *[[জিরো (২০১৮-এর চলচ্চিত্র)|জিরো]]* (২০১৮)
* *[[বদলা (২০১৯-এর চলচ্চিত্র)|বদলা]]* (২০১৯)
* *ঠাকুরগঞ্জের পরিবার* (২০১৯)
* *মালাল* (২০১৯)
* *[[জাজমেন্টাল হ্যায় ক্যায়া]]* (২০১৯)
* *জাবরিয়া জোড়ি* (২০১৯)
* *[[ড্রিম গার্ল (২০১৯-এর চলচ্চিত্র)|ড্রিম গার্ল]]* (২০১৯)
* *[[গোস্ট (২০১৯-এর চলচ্চিত্র)|গোস্ট]]* (২০১৯)
* *স্যাটেলাইট শঙ্কর* (২০১৯)
* *[[মারজাওয়া]]* (২০১৯)
* *জওয়ানি জানেমন* (২০২০)
* *[[লাভ আজ কাল (২০২০-এর চলচ্চিত্র)|লাভ আজ কাল]]* (২০২০)
* *কামিয়াব* (২০২০)
* *[[আংরেজি মিডিয়াম]]* (২০২০)
* *[[কুলি নাম্বার ওয়ান (২০২০ চলচ্চিত্র)|কুলি নং ১]]* (২০২০)
* *[[বেল বটম]]* (২০২১)
* *[[চেহরে]]* (২০২১)
* *[[আরআরআর (চলচ্চিত্র)]]* (২০২১)

## তথ্যসূত্র

## বহিঃসংযোগ
* পেন ইন্ডিয়া লিমিটেড 
*  
* পেন ইন্ডিয়া লিমিটেড-ইউটিউব
* 

বিষয়শ্রেণী:ভারতের চলচ্চিত্র পরিবেশক
বিষয়শ্রেণী:মুম্বই ভিত্তিক চলচ্চিত্র প্রযোজনা কোম্পানি
বিষয়শ্রেণী:১৯৮৭-এ প্রতিষ্ঠিত ভারতীয় কোম্পানি
২০২১–২২ ভারত নারী ক্রিকেট দলের নিউজিল্যান্ড সফর

ভারত নারী ক্রিকেট দল ২০২২ সালের ফেব্রুয়ারি মাসে পাঁচটি একদিনের আন্তর্জাতিক (ওডিআই) ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই ম্যাচগুলো পরবর্তীতে নিউজিল্যান্ডেই অনুষ্ঠিত ২০২২ নারী ক্রিকেট বিশ্বকাপ টুর্নামেন্টের জন্য প্রস্তুতি হিসেবে গণ্য হয়।

প্রাথমিকভাবে সফরের ম্যাচগুলো উত্তর নিউজিল্যান্ডে আয়োজিত হওয়ার কথা ছিল। কিন্তু ২০২২ সালের ২৭ জানুয়ারি নিউজিল্যান্ড ক্রিকেট সফরের সূচিতে পরিবর্তন আনে, এবং সফরের সব ম্যাচের আয়োজনস্থল হিসেবে কুইনসটাউনের জন ডেভিস ওভালের নাম ঘোষণা করা হয়।।

সিরিজের একমাত্র টি২০আই ম্যাচে নিউজিল্যান্ড জয়ী হয়। ওডিআই সিরিজে নিউজিল্যান্ড ৪-১ ব্যবধানে জয়ী হয়।

## দলীয় সদস্য

## একমাত্র টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

ভারত ২০২১–২২
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২২-এ নিউজিল্যান্ডীয় ক্রিকেট
বিষয়শ্রেণী:২০২২-এ ভারতীয় ক্রিকেট
বিষয়শ্রেণী:ভারত ক্রিকেট দলের নিউজিল্যান্ড সফর
গুজরাত টাইটান্স

**গুজরাত টাইটান্স** () গুজরাতের আহমেদাবাদ শহরভিত্তিক একটি আইপিএল ফ্র্যাঞ্চাইজি। এই দলের ঘরের মাঠ আহমেদাবাদের নরেন্দ্র মোদী স্টেডিয়াম। এই দলের মালিক সিভিসি ক্যাপিটাল পার্টনার্স। বর্তমান অধিনায়ক শুভমান গিল ও বর্তমান প্রধান কোচ আশীষ নেহরা।

## সঞ্চালক ও কর্মকর্তাগণ

## পোশাক প্রস্তুতকারক ও পৃষ্ঠপোষক

## বর্তমান স্কোয়াড

### সম্ভাব্য প্রথম একাদশ

## ২০২২ আইপিএল
### পয়েন্ট তালিকা

## তথ্যসূত্র

## বহিঃসংযোগ
*
*

বিষয়শ্রেণী:ইন্ডিয়ান প্রিমিয়ার লিগের দল
বিষয়শ্রেণী:ভারতের ক্রীড়া দল
বিষয়শ্রেণী:২০২২-এ ভারতে প্রতিষ্ঠিত
বিষয়শ্রেণী:ভারতের ক্রীড়া ক্লাব
বিষয়শ্রেণী:২০২১-এ প্রতিষ্ঠিত ক্রীড়া ক্লাব
বিষয়শ্রেণী:২০২১-এ ভারতে প্রতিষ্ঠিত